|  |  |
| --- | --- |
|  | **EVALUARE**  **”DO NO SIGNIFICANT HARM”**  **Programul Regional SUD-VEST Oltenia**  **2021-2027** |

**EVALUARE ”DO NO SIGNIFICANT HARM”**

**POR SUD-VEST OLTENIA 2021-2027**

Acest document are drept scop realizarea analizei conform metodologiei recomandate pentru respectarea principiului ”Do No Significant Harm” în cadrul PR Sud-Vest Oltenia 2021-2027, în concordanță cu articolul 9 – Principii orizontale – din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (RDC), conform căruia obiectivele fondurilor trebuie să țină seama de principiul de „a nu prejudicia în mod semnificativ”.

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia) , care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ obiectivul de mediu privind ***atenuarea schimbărilor climatice***în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ obiectivul de mediu privind ***adaptarea la schimbările climatice***în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ obiectivul de mediu privind ***utilizarea durabilă și protejarea resurselor de apă și a celor marine*** în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ obiectivul de mediu privind ***economia circulară***, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ obiectivul de mediu privind ***prevenirea și controlul poluării***în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ obiectivul de mediu privind ***protecția și refacerea biodiversității și a ecosistemelor***în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Evaluarea efectelor asupra celor șase obiective de mediu menționate mai sus a avut la bază listele de verificare și exemplele privind modul de punere în aplicare a evaluării conform principiului DNSH cuprinse în Ghidul oferit de COM în luna februarie 2021.

Obiectivul general al Programului Regional Sud-Vest Oltenia 2021 – 2027 (PRSVO) vizează *stimularea dezvoltării durabile și echilibrate în regiunea Sud-Vest Oltenia, care să conducă la îmbunătățirea calității vieții comunităților locale prin sprijinirea capacității de inovare și digitalizare a administrație publice locale și economice regionale, dezvoltarea sustenabilă a infrastructurii și a serviciilor și valorificarea potențialului cultural și turistic al regiunii*.

Schimbările climatice și degradarea mediului reprezintă două dintre cele mai grave amenințări ale lumii, iar Agenda 2030 pentru dezvoltarea durabilă promovează echilibrul între cele trei dimensiuni ale dezvoltării durabile – economică, socială şi de mediu.

Agenda 2030 este corelată cu Pactul Verde european (European Green Deal) care definește strategia de dezvoltare a UE spre a deveni primul continent neutru din punct de vedere climatic până în 2050.

Astfel, Pactul Verde European transformă provocările climatice și de mediu în oportunități, prin demersul de reducere a emisiilor nete de gaze cu efect de seră la zero până în 2050, prin reducerea poluării și restaurarea biodiversității.

Potrivit Ghidului oferit de COM în luna februarie 2021 și Regulamentului privind taxonomia, evaluarea pe principiul DNSH trebuie efectuată la nivelul fiecărei măsuri propuse în program.

Astfel, pentru PR SV Oltenia 2021-2027 evaluarea pe principiul de „a nu prejudicia în mod semnificativ” se realizează la nivelul acțiunilor indicative pentru fiecare obiectiv specific selectat.

Acțiunile indicative au rezultat ca urmare a selectării codurilor de intervenție din Anexa 1 a RDC.

**Verificare respectare principiul DNSH în cadrul operaţiunilor de digitalizare în beneficiul cetățenilor și al firmelor**

**Prioritatea 2 – Digitalizare în beneficiul cetățenilor și al firmelor**

**O.S. a(ii) Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice**

**Acțiunile indicative propuse sunt**:

1. Digitalizare în folosul cetățenilor;

2. Digitalizare în folosul IMM-urilor;

1. **Digitalizare în folosul cetățenilor**

**Descrierea măsurii:** Această acțiune indicativă a rezultat din selectarea codului de intervenție ***016 - Soluții TIC, servicii electronice și aplicații guvernamentale***. Vor fi finanțate următoarele tipuri de investiții:

* soluții de digitalizare și interoperabilitate/integrare baze de date a serviciilor publice, inclusiv asigurarea unei cooperări între serviciile administrației publice locale și instituțiile publice;
* aplicații și soluții/servicii digitale oferite cetățenilor în scopul creșterii calității vieții etc., aplicabile în zone urbane sau zone funcționale urbane.

Potrivit RDC – Anexa 1, acest cod de intervenție contribuie în proporție de 0% la obiectivul privind schimbările climatice.

A fost parcursă procedura de evaluare adecvată pentru PR Sud-Vest Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra ariilor naturale protejate. Pentru PR Sud-Vest Oltenia 2021-2027 a fost derulată și supusă dezbaterii publice procedura de evaluare strategică de mediu, în conformitate cu Directiva SEA și HG nr. 1076/2004, care s-a finalizat cu emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a identifica pe cele care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice | x |  |  |
| Adaptarea la schimbările climatice |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant. |
| Utilizarea durabilă și protejarea resurselor de apă și a celor marine |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Investițiile nu evidențiază riscuri de degradare a mediului legate de conservarea calității apei (riscuri de contaminare a resurselor de apă / pânzei freatice) și nici legate de stresul hidric, deoarece, dacă va fi cazul, pentru infrastructura realizată, alimentarea cu apă potabilă se va asigura din rețeaua publică de alimentare cu apă, iar apa uzată menajeră va fi colectată în rețeaua publică de canalizare.  Prin investițiile propuse va fi promovată utilizarea sustenabilă a apei, precum și protejarea mediului acvatic, în conformitate cu Directiva - cadru a UE privind apa (Directiva 2000/60/EC) și cu legislația națională în vigoare (Legea apelor nr. 107/1996, cu modificările și completările ulterioare). |
| Economia circulară, inclusiv prevenirea și reciclarea deșeurilor |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Se va urmări reducerea nivelului de deșeuri generate, reciclarea și reutilizarea echipamentelor, precum și achiziționarea de echipamente noi care respectă prevederile legale în vigoare, inclusiv standardele europene, în ceea ce privește producția sa (inclusiv de mediu), cerințele de eficiență a materialelor în conformitate cu Directiva 2009/125/CE. Echipamentele achiziționate nu trebuie să conțină substanțele restricționate enumerate în anexa II la Directiva 2011/65/UE, cu excepția cazului în care valorile concentrației în greutate în materiale omogene nu depășesc pe cele enumerate în anexa respectivă.  Generarea deșeurilor atât pe durata realizării lucrărilor de execuție, cât și pe perioada operării obiectivelor de investiții implementate prin proiecte, va fi redusă la minim. Gestionarea acestora se va efectua în conformitate cu Legea nr. 211/2011 privind regimul deșeurilor, cu modificările și completările ulterioare și cu respectarea cerințele HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, precum și a Legii nr. 132/2010 privind colectarea selectivă a deșeurilor în instituțiile publice.  La sfârșitul duratei de viață, echipamentul electric și electronic trebuie să fie pregătit pentru operațiuni de reutilizare, recuperare sau reciclare sau tratament adecvat, inclusiv îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE. |
| Prevenirea și controlul poluării în aer, apă sau sol |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  În concordanță cu principiile Uniunii Europene în domeniile politicii de mediu, precum poluarea aerului și a apei, gestionarea deșeurilor și schimbările climatice, se va avea în vedere evitarea acțiunilor care au efecte negative grave asupra constituirii sau menținerii stării de conservare favorabile a habitatelor naturale protejate, dar și a contaminării solului și a aerului care creează un risc semnificativ pentru sănătatea umană. Astfel, vor fi luate toate măsurile posibile pentru a preveni, a limita, elimina, gestiona, remedia daunele aduse mediului și efectele negative asupra sănătății umane de către echipamentele achiziționate.  Operatorii care efectuează lucrările au obligația de a se asigura că toate componentele și materialele de construcție utilizate nu conțin azbest și nici substanțe care prezintă motive de îngrijorare deosebită (conform anexei XIV la Regulamentul (CE) nr. 1907/2006) și emit mai puțin de 0,06 mg de formaldehidă pe m3 de material sau componentă și mai puțin de 0,001 mg de compuși organici volatili cancerigeni din categoriile 1A și 1B pe m3 de material sau componentă (în conformitate cu CEN/TS 16516 și ISO 16000-3 sau cu alte condiții de testare standardizate și metode de determinare comparabile).  Pe durata implementării, se are în vedere abordarea unor soluții prietenoase cu mediul înconjurător, utilizarea de materiale ecologice, sustenabile, reciclabile.  Acțiunea indicativă nu presupune stocarea de substanţe periculoase care să se încadreze în ANEXA 1 din Legea nr. 59/2016 privind controlul asupra pericolelor de accident major în care sunt implicate substanţe periculoase, sens în care proiectul nu intră sub incidența prevederilor legii. |
| Protecția și restaurarea biodiversității și a ecosistemelor |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura  sa și, ca atare, este considerată conformă cu principiul DNSH pentru obiectivul relevant.  Investițiile de acest tip (digitalizare, asigurarea securității cibernetice și interoperabilității, dezvoltarea infrastructurii, serviciilor și echipamentelor necesare relevante) nu prezintă potențial impact negativ asupra speciilor și habitatelor prezente în siturile Natura 2000, Patrimoniul UNESCO sau alte zone protejate, în conformitate cu O.U.G nr. 57/2007 (cu modificările și completările ulterioare), care compatibilizează legislația națională cu cea a Uniunii Europene în domeniul protecției naturii ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice. |

**Partea 2 – Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond** |
| --- | --- | --- |
| *Atenuarea schimbărilor climatice*:  - Se așteaptă ca măsura să conducă la emisii semnificative de GES? | x | România se situează pe ultimul loc în rândul statelor membre în ceea ce privește dimensiunea digitalizării, deoarece toți indicatorii sunt cu mult sub media UE (potrivit documentului *Indicele economiei și societății digitale (DESI) 2021*-Romania). În ceea ce privește serviciile publice digitale, România se clasează pe ultimul loc referitor la indicatorii-cheie, cum ar fi serviciile publice digitale pentru cetățeni și întreprinderi, utilizatorii de servicii de e-guvernare și formularele precompletate. În ceea ce privește indicatorul pentru formularele precompletate, punctajul de 6 al României este cu mult sub media UE de 63. Pe regiuni de dezvoltare, Sud-Vest Oltenia înregistrează un decalaj în ceea ce privește serviciile digitale. 62,6% din totalul persoanelor în vârsta de 16-74 ani, care au accesat internetul în interes personal, pentru a interacționa cu autoritățile, în ultimul an, 65,4% au utilizat internetul pentru descărcarea formularelor oficiale și 65% pentru transmiterea formularelor precompletate.  De asemenea, procesele de lucru din cadrul administrației publice locale sunt parțial sau deloc digitalizate. În plus, în regiunea Sud-Vest Oltenia există o „divizare digitală”, nivelul de dezvoltare a serviciilor publice digitale oferite de orașe este încă scăzut. La nivelul regiunii exista un număr de 85 instituții înrolate pe platforma ghișeul.ro și permit plata anumitor impozite și impozite locale (DJ-15, GJ-17, MH-7, OT-10, VL-36).  Regiunea Sud-Vest are rezultate slabe în ceea ce privește aplicarea soluțiilor smart în domeniile gestionate de administrația publică, serviciile publice digitale și digitalizarea întreprinderilor, ceea ce Programul își dorește să compenseze cu soluții inovative complementare.  Astfel, investițiile din cadrul acestei acțiuni indicative au în vedere digitalizarea și interoperabilitatea/ integrarea bazelor de date aferente serviciilor publice, inclusiv asigurarea unei cooperări între serviciile administrației publice locale și instituțiile publice, prin aplicații și soluții/servicii digitale oferite cetățenilor în scopul creșterii calității vieții, precum și dezvoltarea de competențe în domeniul digitalizării.  Nu se așteaptă ca activitățile să conducă la emisii semnificative de GES, deoarece sistemele vor fi proiectate, instalate și puse în funcțiune în conformitate cu tehnologii de înaltă eficiență energetică pentru a reduce consumul de energie și emisiile de CO2 în acord cu prevederile normelor și normativelor tehnice, legislației europene și naționale în materie.  În cadrul acestei activități, echipamentele utilizate vor îndeplini cerințele energetice stabilite în conformitate cu Directiva 2009/125/CE pentru servere și stocare de date, sau computere și servere de calculatoare sau afișaje electronice. Investițiile vor fi realizate respectându-se lecțiile învățate aferente celor mai bune practici privind eficiența energetică a echipamentelor utilizate și managementul energiei.  Pentru dezvoltarea infrastructurii, serviciilor și echipamentelor necesare relevante vor fi utilizate criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi). Prin echipamentele achiziționate și platformele dezvoltate se vor implementa tehnologii de ultimă generație, cu emisii reduse. Se va promova o politică adecvată de utilizare a hârtiei reciclate și utilizarea la maxim a corespondenței electronice, cu impact minim în ceea ce privește emisiile de carbon generate de activitățile subsumate acțiunii.  Astfel, prin specificul activităților nu se preconizează efecte directe sau indirecte semnificativ negative asupra emisiilor de gaze de efect de seră, deoarece prin echipamentele achiziționate și software-ul dezvoltat se vor implementa tehnologii de ultimă generație, cu emisii reduse.  Prin integrarea de soluții eficiente și eco-friendly, digitalizarea promovează o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES. |

Pentru operațiunile selectate, în faza de evaluare, un evaluator independent va verifica dacă proiectele propuse includ măsuri de atenuare/ măsuri compensatorii care pot preveni, reduce și compensa cât mai mult posibil orice efecte negative semnificative asupra mediului și dacă prin documentația depusă se demonstrează conformitatea cu principiului DNSH.

|  |  |
| --- | --- |
| **Obiectiv de mediu** | **Măsuri minime obligatorii de atenuare/reducere a riscului identificat** |
| Atenuarea schimbărilor climatice: | Sistemele vor fi proiectate, instalate și puse în funcțiune utilizând tehnologii eficiente din punct de vedere energetic, cu respectarea principiului “eficienţa energetică înainte de toate”, pentru a reduce consumul de energie și emisiile de CO2 în acord cu prevederile normelor și normativelor tehnice, a legislației europene și naționale în materie.  În cazul achiziţiei de echipamente electrice/electronice (inclusiv infrastructură suport IT), se vor respecta lecțiile învățate aferente celor mai bune practici privind eficiența energetică a echipamentelor utilizate și managementul energiei, fiind implementate tehnologii de ultimă generație, cu emisii reduse.  În cazul achiziţiei de echipamente electrice/electronice (inclusiv infrastructură suport IT), echipamentele propuse a fi achiziţionate vor îndeplini cerințele energetice stabilite în conformitate cu Directiva 2009/125/CE pentru servere și stocare de date, sau computere și servere de calculatoare sau afișaje electronice.  Vor fi utilizate criteriile „verzi" ale UE în ceea ce privește achizițiile publice necesare pentru dezvoltarea infrastructurii support IT, serviciilor și echipamentelor (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).  Prin proiect se promovează integrarea de soluții eficiente și eco-friendly, precum și o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES.  Prin proiect se promovează o politică adecvată de utilizare a hârtiei reciclate și utilizarea la maximum a corespondenței electronice, cu impact minim în ceea ce privește emisiile de carbon generate de activitățile proiectului. |
| Adaptarea la schimbările climatice | Prin natura lor, activităţile care beneficiază de sprijin în cadrul apelului de proiecte au un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte pe întreaga durată a ciclului de viață. Nu sunt identificate riscuri privind acest obiectiv de mediu. |
| Utilizarea durabilă și protejarea resurselor de apă și a celor marine | Prin natura lor, activităţile care beneficiază de sprijin în cadrul apelului de proiecte au un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte pe întreaga durată a ciclului de viață. Nu sunt identificate riscuri privind acest obiectiv de mediu. |
| Tranziția către o economie circulară, inclusiv prevenirea generării de deșeuri și reciclarea acestora | Gestionarea deșeurilor se va efectua în conformitate cu prevederile *OUG 92/2021 privind regimul deșeurilor, cu modificările și completările ulterioare* și cu respectarea cerințelor din HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, *cu modificările și completările ulterioare* precum și a Legii nr. 132/2010 privind colectarea selectivă a deșeurilor în instituțiile publice.  În cazul achiziţionării de echipamente electrice/electronice (inclusiv infrastructură suport IT) se vor lua următoarele măsuri:  - Echipamentele achiziţionate respectă prevederile legale în vigoare, inclusiv standardele europene (inclusiv de mediu), precum și cerințele de eficiență a materialelor în conformitate cu Directiva 2009/125/CE.  - Echipamentele achiziționate nu conțin substanțele restricționate enumerate în anexa II la Directiva 2011/65/UE, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă.  -La sfârșitul duratei de viață, echipamentul electric și electronic trebuie să fie pregătit pentru operațiuni de reutilizare, recuperare sau reciclare sau tratament adecvat, inclusiv îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE.  - Se va indica existenţa acordurilor contractuale cu operatorii/partenerii de reciclare, prin care se asigură o reciclare maximă la sfârșitul ciclului de viață al echipamentelor electrice și electronice. |
| Prevenirea și controlul poluării | Prin natura lor, activităţile care beneficiază de sprijin în cadrul apelului de proiecte au un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte pe întreaga durată a ciclului de viață. Nu sunt identificate riscuri privind acest obiectiv de mediu. |
| Protecția și refacerea biodiversității și a ecosistemelor | Prin natura lor, activităţile care beneficiază de sprijin în cadrul apelului de proiecte au un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte pe întreaga durată a ciclului de viață. Nu sunt identificate riscuri privind acest obiectiv de mediu. |

În etapa de evaluare tehnică și financiară, verificarea respectării aspectelor descrise mai sus se va face folosind următoarele criterii:

| Nr. | Criteriu evaluare | Da/Nu | Aspecte verificate |
| --- | --- | --- | --- |
| 1 | Au fost prevăzute măsuri privind atenuarea emisiilor GES, cu respectarea legislației în vigoare? (detaliere măsuri) |  | Proiectul prevede utilizarea unor tehnologii de ultimă generaţie, eficiente din punct de vedere energetic, care duc la respectarea principiului “eficienţa energetică înainte de toate”, pentru a reduce consumul de energie și emisiile de CO2?  În cazul achiziţiei de echipamente electrice/electronice (inclusiv infrastructură suport IT), echipamentele propuse a fi achiziţionate vor îndeplini cerințele energetice stabilite în conformitate cu Directiva 2009/125/CE pentru servere și stocare de date, sau computere și servere de calculatoare sau afișaje electronice?  Prin proiect se promovează integrarea de soluții eficiente și eco-friendly, precum și o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES? |
| 2 | Au fost prevăzute măsuri de adaptare la schimbarile climatice, cu respectarea legislației în vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind *adaptarea la schimbările climatice*, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte? |
| 3 | Au fost prevăzute măsuri privind utilizarea durabilă și protejarea resurselor de apă, cu respectarea legislației în vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind *utilizarea durabilă și protejarea resurselor de apă și a celor marine*, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte? |
| 4 | Au fost prevăzute măsuri de limitare a generării deșeurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației în vigoare? (detaliere măsuri) |  | Prin proiect se asigură, în toate etapele ciclului de viaţă, o gestiune corespunzătoare a deșeurilor în conformitate cu *OUG 92/2021 privind regimul deșeurilor, cu modificările și completările ulterioare* și cu respectarea cerințelor din *HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare* precum și a *Legii nr. 132/2010 privind colectarea selectivă a deșeurilor în instituțiile publice, cu modificările și completările ulterioare*?  În cazul achiziţionării de echipamente electrice/electronice (inclusiv infrastructură suport IT):  - Echipamentele propuse a fi achiziţionate vor respecta prevederile legale în vigoare, inclusiv standardele europene (inclusiv de mediu), precum și cerințele de eficiență a materialelor în conformitate cu Directiva 2009/125/CE?  - Echipamentele propuse a fi achiziționate nu vor conține substanțele restricționate enumerate în anexa II la Directiva 2011/65/UE, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă?  - La sfârșitul duratei de viață, echipamentul electric și electronic va fi pregătit pentru operațiuni de reutilizare, recuperare sau reciclare sau tratament adecvat, inclusive pentru îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE?  - Se indică existenţa acordurilor contractuale cu operatorii/partenerii de reciclare, prin care se va asigura o reciclare maximă la sfârșitul ciclului de viață al echipamentelor electrice și electronice? |
| 5 | Au fost prevăzute măsuri de reducere a emisiei poluanților în aer și/sau în apă și/sau în sol, cu respectarea legislației în vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind *prevenirea și controlul poluării*, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte? |
| 6 | Au fost prevăzute măsuri privind protecția și refacerea biodiversității și a ecosistemelor, cu respectarea legislației în vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind *protecția și refacerea biodiversității și a ecosistemelor*, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte? |